August Sedláček

**August Sedláček**, nado o 28 de agosto de 1843 en Mladá Vožice  e finado o 15 de xaneiro 1926 en Písek, foi un profesor, historiador, xenealoxista, arquiveiro e heraldista checo.

## Traxectoria 
miniatura|esquerda|Casa natal de August Sedláček
Seu pai era František Sedláček (1805–1896), xuíz, e súa nai Františka, apelido de solteira Šemberová (1817–1891), tiña tres irmáns Rudolf (1837–1910), František (1838–1892) e Alois (1853–1901). 

Foi primeiro á escola na súa localidade natal e o 16 de xuño de 1850 a familia aveciñouse en Počátek, logo do traslado de seu pai a esa localidade como xuíz do tribunal de distrito, que se establecera recentemente. Completou os últimos anos na entón escola principal en Jindřichov Hradec. Princicipiou o instituto en Jihlava, para pasar despois ao de Písek, e graduouse alí en 1863.

Entre 1863 e 1867 estudou na facultade de filosofía da Universidade Carolina de Praga . En 1872 toda a familia (os pais e os catro fillos da parella) foi denunciada á policía de Praga.  Entre outros, asistiu a conferencias dos historiadores Václav Vladivoj Tomek, Antonín Gindely, Konstantin Höfler, o arqueólogo Jan Erazim Vocel e o filólogo clásico Jan Kvíčala . O mesmo que Zigmund Winter a influencia do arquiveiro Josef Emler foi salientable. Entre os anos  1867 e 1869 deu clases, inicialmente, de historia no instituto de Litomyšl pero tamén de  latín, checo e alemán. A partir de 1869 deu clase en Rychnov nad Kněžnou e de 1875 a 1899 en Tábor, onde, entre outros, ensinou a Emanuel Chalupný. Casou con Ernestina (Arnoštka) Hlavata en 1871 en Ličné, preto de Rychnov nad Kněžnou, e ao ela morrer aos 52 anos en 1899  retirouse e marchou a Písek, e alí traballou como arquiveiro da cidade. O 26 de abril de 1922 casou por segunda vez, en Písek, coa mestra Tereza Barcalová (1883–1972), case 40 anos máis nova. 

Dende pequeno interesouse pola topografía histórica e a casteoloxía. Pasou máis de vinte anos preparando unha obra en quince volumes sobre os castelos e fortalezas do reino de Bohemia que se apareceu como *Hrady, zámky a tvrze království Českého*. Por razóns editoriais publicouse serialmente ao longo da súa vida entre 1882 e 1923. O último volume apareceu postumamente en 1927. 

Mentres traballaba nos arquivos, recolleu unha enorme cantidade de material, só o arquivo xenealóxico e topográfico tiña máis de 400.000 fichas e publicou varias obras sobres diversas cidades checas, que culminaron na súa momumental monografía de case 1500 páxinas sobre a cidade de Písek que saíu do prelo entre 1911 e 1913 co título de *Dějiny královského krajského města Písku nad Otavou* e que viu unha segunda edición revisada no aniversario da primeira década  de Checoslovaquia.

Entre 2001 e 2005 publicouse en cinco volumes a súa obra sobre a heráldica da nobreza medieval checa e morava co título *Atlasy erbů a pečetí české a moravské středověké šlechty* que se conversara manuscrita.

Aínda que eruditos como Josef Pekař e Václav Novotný criticaron o seu  pobre estilo, a monotonía do material presentado ou a supresión do contexto europeo, recolleu moita información sobre o tema, polo que as súas obras son aínda útiles para os especialistas. Outros historiados, como Josef Pekař, eloxiaron a súa coherencia. 

### Contribución da súa obra 
Aínda que a súa contribución é indiscutible, o intento de abranguer un amplo campo de traballo, que ía da historia ata a heráldica, a casteoloxía e os pesos e medidas levouno, moitas veces, a conclusións erradas. Así na súa interpretación do mapa de Xermania de Ptolomeo, -aínda que percibiu correctamente os seus límites e distorsións- non dubidou en considerar Kostelec nad Orlicí como *Casurgis* (Praga) ou Týnec u Břeclav como *Eburodunum* (Brno). Do mesmo xeito, a filoloxía de Sedláček pasou por alto ás veces por completo o contexto da probabilidade, como ilustra o seu esforzo por identificar a antiga *Canburg* ou *Wogastisburg* con localidades completamente marxinais. Como era habitual entre os historiadores checos da época, Sedláček era un ávido checocentrista que situaba a orixe de todos e de todo no territorio moderno literal das terras checas, e así segundo Sedláček (*Hrady, zámky a tvrze, 3, p. 192*) Petr z Linda era un pequeno propietario de orixe bohemia do sur, mentres que segundo Herbert Pexa (e a a maioría dos investigadores) procedía de Linz  En 1940 a revista *Český časopis historický* afirmou nunha crítica sobre un traballo de Jan Barták, *Okres Jílovský*, que "non se conformou con simplemente seguir as notas (a miúdo erróneas) que aparecían na obra sobre castelos de Sedláčky, senón que sempre vai directamente á fonte orixinal". Mesmo Adolf Ludvík Krejčík compilou en 1933 un índice de nomes e de materiais da obra de Augustin Sedláček so o título de *Paměti a doklady o staročeských mírách a váhách* no que corrixiu moitos dos erros de Sedláček.

## Obra 
* *Rozvržení sbírek a berní r. 1615 dle uzavření sněmu generálního nejvyššími berníky učiněné* (1869)
* *Rychnov nad Kněžnou: pokus dějepisný* (1871)
* *Děje města Čáslavě* (1874)
* *Jak se měnily a ustálily meze Čech a Rakous dolních* (1877)
* *Kl. Ptolemaia Zprávy o Čechách a zemích sousedních* (1880)
* *Fünfzehn Jahre landwirthschaftlich-industriellen Wirkens auf der Herrschaft Benatek* (1881)
* *Historische Notizen über die Herrschaft Benatek* (1882)
* *Hrady, zámky a tvrze království Českého* I–XV (1882–1927)
* *Průvodce na Karlšteině* (1884)
* Karlstein (1892)
* *Sbírka pověstí historických lidu českého v Čechách, na Moravě a ve Slezsku* (1895)
* *Děje Třebenic* (1897)
* *Průvodce po památných místech okolí Táborského. III., Klokoty* (1898)
* *Českomoravská heraldika* (A primeira parte é obra de Martin Kolář, completouna Sedláček) I–II (1902–1925)
* *Jan Žižka z Trocnova* (1906)
* *Českomoravská heraldika – část zvláštní*
* *Místopisný slovník historický království Českého* (1909)
* *Dějiny královského krajského města Písku nad Otavou* I–III (1911–1913)
* *Byl-li Hus na Kozím u Tábora*: odpověď panu faráři Leflerovi (1913?)
* *Zbytky register králů římských a českých z let 1361–1480* (1914)
* *Pýcha urozenosti a vývody u starých Čechův a Moravanů* (1914)
* *Snůška starých jmen, jak se nazývaly v Čechách řeky, potoky, hory a lesy* (1920)
* *Z dějin Vitorazska*: jak se tvořily a měnily meze Čech a Rakous Dolních (1920)
* *O starém rozdělení Čech na kraje* (1921)

* *Sbírka pověstí historických lidu českého v Čechách, na Moravě i ve Slezsku* 1922) 

* *Paměti a doklady o staročeských mírách a váhách* (1923)
* *Děje prácheňského kraje* (1926)
* *Paměti z mého života* (1924)
* *Průvodce po Husinci a okolí* – A parte histórica é da autoría de August Sedláček, mais a parte xeográfica é de Josef Veselý (1826)
* *Atlasy erbů a pečetí české a moravské středověké šlechty* 1–5 (2001–2003)

## Notas